CELEX: 32011D0906(01)
Language: lt
Date: 1308096000000
Title: 2011 m. birželio 15 d. Sprendimas Nr. S8 dėl teisės į Reglamento (EB) Nr. 883/2004 dėl socialinės apsaugos sistemų koordinavimo 33 straipsnyje paminėtus protezus, svarbius prietaisus ir kitas dideles išmokas natūra  Tekstas svarbus EEE ir EB bei Šveicarijos susitarimui

6.9.2011   
            
            
               LT
            
            
               Europos Sąjungos oficialusis leidinys
            
            
               C 262/6
            
         SPRENDIMAS Nr. S8
   2011 m. birželio 15 d.
   dėl teisės į Reglamento (EB) Nr. 883/2004 dėl socialinės apsaugos sistemų koordinavimo 33 straipsnyje paminėtus protezus, svarbius prietaisus ir kitas dideles išmokas natūra
   (Tekstas svarbus EEE ir EB bei Šveicarijos susitarimui)
   2011/C 262/06
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio a dalį, pagal kurią Administracinė komisija yra atsakinga už visų administravimo ar aiškinimo klausimų, kylančių dėl Reglamento (EB) Nr. 883/2004 ir Reglamento (EB) Nr. 987/2009 (2) nuostatų, nagrinėjimą,
   atsižvelgdama į Reglamento (EB) Nr. 883/2004 33 straipsnio 2 dalį,
   laikydamasi Reglamento (EB) Nr. 883/2004 71 straipsnio 2 dalies antroje pastraipoje nustatytų sąlygų,
   kadangi:
   
               (1)
            
            
               Reglamento (EB) Nr. 883/2004 33 straipsnio 1 dalimi nustatoma apsaugos sąlyga, taikytina laikotarpiu, prasidedančiu iškart po susijusiam asmeniui taikytinų teisės aktų pakeitimo.
            
         
               (2)
            
            
               Minėtas straipsnis taikomas, kai pakeitus taikytinus teisės aktus asmuo gali prarasti teisę į jau teikiamas, konkretiems to asmens poreikiams pritaikytas ligos išmokas natūra arba kai išmokos buvo skirtos, bet nepradėtos mokėti.
            
         
               (3)
            
            
               Atsižvelgiant į išmokos pobūdį ir susijusio asmens sveikatos būklę, toks teisių praradimas galėtų būti laikomas neproporcingu,
            
         NUSPRENDĖ:
   1 straipsnis
   Reglamento (EB) Nr. 883/2004 33 straipsnio 1 dalyje nurodyti protezai, svarbūs prietaisai ir kitos didelės išmokos natūra yra priemonės:
   
               —
            
            
               kurios yra pritaikytos konkretiems asmens poreikiams, ir
            
         
               —
            
            
               yra teikiamos arba skirtos, bet nepradėtos teikti, ir
            
         
               —
            
            
               jas taip apibrėžia ir (arba) tokiomis laiko valstybės narės, pagal kurių teisės aktus apdraustasis asmuo buvo apdraustas prieš jam tampant apdraustu pagal kitos valstybės narės teisės aktus.
            
         Šio sprendimo priede pateikiamas neišsamus priemonių, kurios yra laikomos tokiomis, jei atitinka pirmiau nurodytus kriterijus, sąrašas.
   2 straipsnis
   Šis sprendimas skelbiamas Europos Sąjungos oficialiajame leidinyje. Jis taikomas nuo jo paskelbimo datos.
   
      
         
            Administracinės komisijos pirmininkė
         
         Éva GELLÉRNÉ LUKÁCS
      
   
   
      (1)  OL L 166, 2004 4 30, p. 1 (Klaidų ištaisymas OL L 200, 2004 6 7, p. 1).
   
      (2)  2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, OL L 284, 2009 10 30, p. 1.
   
      PRIEDAS
      
         Protezai
      
      
                  a)
               
               
                  ortopediniai protezai;
               
            
                  b)
               
               
                  regos pagalbinės priemonės, kaip antai akių protezai;
               
            
                  c)
               
               
                  dantų protezai (fiksuotieji arba nuimamieji).
               
            
         Svarbūs prietaisai
      
      
                  d)
               
               
                  neįgaliųjų vežimėliai, ortezai, avalynė ir kitos pagalbinės judėjimo, stovėjimo ir sėdėjimo priemonės;
               
            
                  e)
               
               
                  kontaktiniai lęšiai, didinamieji ir teleskopiniai akiniai;
               
            
                  f)
               
               
                  klausos aparatai ir pagalbinės kalbėjimo priemonės;
               
            
                  g)
               
               
                  purkštuvai;
               
            
                  h)
               
               
                  kaiščiai, skirti naudoti burnoje;
               
            
                  i)
               
               
                  ortodontiniai prietaisai.
               
            
         Kitos didelės išmokos natūra
      
      
                  j)
               
               
                  specializuotas stacionarinis gydymas;
               
            
                  k)
               
               
                  sanatorinis gydymas;
               
            
                  l)
               
               
                  medicininė reabilitacija;
               
            
                  m)
               
               
                  papildomos diagnostinės priemonės;
               
            
                  n)
               
               
                  visos subsidijos, suteiktos pirmiau išvardytų priemonių išlaidų daliai padengti.